stanford-oval/wikipedia huggingface dataset:
Super Tele
Ominaisuudet

Super Telen ominaisuuksiin kuului se, että pallolla oli tapana leijailla ja liikkua tuulen mukana. Oikein kovien potkujen seurauksena pallo saattoi jopa haljeta kahtia tehden pallon molemmista osista käyttökelvottomia.
Super Telen hinnan laskemiseksi siitä tehtiin erittäin kevyt. Pallon lentorataa oli vaikea määrittää, koska tuuli ja pallon keveydestä johtuva aerodynaamisuus sallivat pallon liikkua vapaasti. Toisaalta pallon keventäminen teki pallosta sopivan leikkimielisiin jalkapallo-otteluihin, koska se vähensi loukkaantumisriskiä.
Pallon huono puoli oli se, että materiaalin keveys teki siitä erittäin helposti puhkeavan, mikä yhdessä heppoisen venttiilin kanssa vähensi pallon ikää huomattavasti.
Summer Wars

| Summer Wars> サマーウォーズ Samā Wōzu |
| --- | --- |

Ohjaaja:  Mamoru Hosoda
Käsikirjoittaja:  Satoko Okudera
Tuottaja:   Nozomu Takahashi  Takuya Ito  Takashi Watanabe  Yuichiro Saito  Seiji Okuda 
Säveltäjä:  Akihiko Matsumoto
Kuvaaja:  Yukihiro Masumoto
Leikkaaja:  Shigeru Nishiyama
Valmistustiedot
Valmistusmaa:  Japani
Tuotantoyhtiö:   Madhouse Productions  Nippon Television Network Corporation NTV  Kadokawa Shoten 
Levittäjä:  Warner Bros. Netflix Kazé
Ensi-ilta:  25. helmikuuta 2011 Suomi
Kesto:  114 minuuttia
Alkuperäiskieli:  japani
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Summer Wars (jap. サマーウォーズ, Samā Wōzu) on vuonna 2009 valmistunut japanilainen animoitu tieteiselokuva, jonka on ohjannut Mamoru Hosoda ja kirjoittanut Satoko Okudera Hosodan aiheen pohjalta.
Juoni

Matemaattisesti lahjakas lukiolaispoika Kenji ja hänen nörttiystävänsä ovat uppoutuneet Oz-nimiseen virtuaalimaailmaan. Kesälomalla sievä Natsuki pyytää Kenjiltä apua ja ihastunut poika suostuukin, vaikka ei tarkkaan tiedäkään mihin. Tyttö vie Kenjin juhlimaan isoäitinsä 90-vuotispäiviä. Suureen naganolaiseen taloon on kokoontunut koko Natsukin suku.
Tapahtumat saavat dramaattisen käänteen, kun Kenji yrittää ratkaista saamansa mystisen numerokoodin arvoitusta. Hän tulee vahingossa ladanneeksi Ozin tuhoavan koodin nettiin; Ozin virtuaaliympäristön romahtaessa alkaa kuitenkin todellinenkin maailma natista liitoksissaan.
Aiheesta muualla

GKIDS' page for North American theatrical release with dubbed trailer and print-quality images
Summer Wars at Anime News Network's Encyclopedia
Rotten Tomatoes
Finnkinon sivut (Arkistoitu – Internet Archive)
Via Claudia

Via Claudia voi viitata seuraaviin antiikin aikaisiin roomalaisiin teihin:
Via Claudia Augusta, tie Pohjois-Italiasta Raetiaan
Via Claudia nova, Via Caecilian ja Via Claudia Valerian yhdistänyt tie Samniumissa
Via Claudia Valeria, Via Valeriaa jatkanut tie Samniumissa
Via Clodia, tie Etruriassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Via Claudia”, voi hakea sivunnimihaulla, laajalla sivunnimihaulla tai tekstihaulla.
Vapaaehtoinen liike ihmiskunnan lopettamiseksi

Logo
Vapaaehtoinen liike ihmiskunnan lopettamiseksi (engl. Voluntary Human Extinction Movement; VHEMT) on kansainvälinen liike. Se kannattaa ihmisten pidättäytymistä lisääntymisestä tapana vähentää populaatiota. Liike opettaa, että nykyihmisen vapaaehtoisella poistumisella muun muassa vältettäisiin kasvi- ja eläinlajien sukupuuttoja sekä turhaa inhimillistä kärsimystä.
Tämän filosofian tai maailmankatsomuksen nimesi 1990-luvulla VHEMT:iksi liikkeen tunnettu puolestapuhuja, yhdysvaltalainen Les U. Knight. Liike ei pidä itseään organisaationa, vaan laajana yksilöiden joukkona.
Aiheesta muualla

Liikkeen esittely monilla kielillä
Via Ciminia

| Via Ciminia |
| --- | --- |
 Via Ciminian sijainti Italiassa.
Maa:  Rooman valtakunta
Alkupiste:  Sutrium
Päätepiste:  Ciminus mons
Via Ciminia oli roomalainen tie, joka kulki Etruriassa Italiassa. Se erkaantui Roomasta tulleesta Via Cassiasta oikealle Sutriumissa ja johti pohjoiseen Ciminus-vuoren suuntaan. Tien nimi tunnetaan ainoastaan keisari Hadrianuksen ajalle ajoitetusta piirtokirjoituksesta.
Viikkalan koulu

| Viikkalan koulu |
| --- | --- |

Sijainti:  Viikkala, Nakkila
Koordinaatit:  61°22.40′N, 22°02.20′E
Tyyppi:  peruskoulu
Rehtori:  Kari Määttä
Luokat:  1.–6.
Oppilaita:  n. 50 (2023)
Verkkosivut
Viikkalan koulu on vuonna 1994 valmistunut 1.–6.-vuosiluokkien opetusta tarjoava alakoulu Nakkilan Viikkalassa. Se korvasi vanhan vuonna 1906 valmistuneen koulun. Viikkalan koulun valmistuessa lakkautettiin myös Anolan koulu sekä koulupiiri ja sen oppilaat sijoitettiin Viikkalaan.[lähde? ]
Vuonna 2023 Viikkalan koulussa on noin 50 oppilasta. Koulun rehtori on Kari Määttä, joka toimii samalla myös 5.–6. luokan opettajana. Viikkalan koulussa toimii myös oma vanhempainyhdistys.[lähde? ]
Porissa toimiva Otsolan kansalaisopisto järjestää iltaisin kurssejaan koulun tiloissa.[lähde? ]
Svante Dahlström

Svante Dahlström vuonna 1914.
Svante Dahlström, kirjailijanimi Père Noble (14. lokakuuta 1883 Turku – 21. tammikuuta 1965 Turku), oli suomalainen historiantutkija, joka keskittyi erityisesti Turun ja sen lähiseudun historiaan. Hänellä oli myös merkittävä osuus Åbo Akademin synnyssä vuonna 1918.
Ura

Dahlström tuli ylioppilaaksi Turun ruotsalaisesta klassisesta lyseosta ja aloitti opintonsa Helsingin yliopistossa syksyllä 1901. Hän opiskeli muun muassa historiaa, teoreettista filosofiaa ja kansantaloutta ja valmistui filosofian kandidaatiksi vuonna 1910. Dahlström osallistui aktiivisesti yhdistystoimintaan ja työskenteli lyhyitä kausia lehdissä Helsingfors-Posten, Åbo Underrättelser ja Politiken.
Dahlström toimi aktiivisesti Åbo Akademin perustamisen hyväksi ja toimi perustamisen jälkeen sen ensimmäisenä sihteerinä eli hallintojohtajana. Tämän ohella hän toimi Turun maistraatin arkiston aktuaarina vuodesta 1924. Dahlström väitteli tohtoriksi 1929, ja väitöskirja julkaistiin seuraavana vuonna myös suomeksi nimellä Turun palo: Tutkimuksia Turun kaupungin rakennushistoriasta vuoteen 1843. Dahlström nimitettiin vuonna 1930 Åbo Akademin Pohjoismaiden historian dosentiksi ja vuonna 1944 Suomen historian henkilökohtaiseksi professoriksi.
Dahlström julkaisi lukuisia kirjoitelmia erityisesti Turun ja Turunmaan historiasta, tunnetuimpina muun muassa Gullkrona ja Promenader I–III. Hän kirjoitti salanimellä Père Noble myös kaunokirjallisia tekstejä, kuten proosateoksen Sommar (Schildt, 1917) ja runokokoelman Bokslut (Bro, 1939).
Dahlströmin puoliso vuodesta 1925 oli musiikinopettaja Sofia Margareta (Greta) o.s. Stenbäck (1887–1978). Musiikkitieteilijä Fabian Dahlström on nuorin heidän kolmesta lapsestaan.
Aiheesta muualla

Svensk författarlexikon. Runeberg.org.
Suomenlahti soi

| Suomenlahti soi Janne Louhivuori |
| --- | --- | --- |

Studioalbumin tiedot
 Äänitetty : Takomo-studiot
 Julkaistu: 1983
 Tuottaja(t): Janne Louhivuori
 Tyylilaji: poprock
 Kesto: 32.59
 Levy-yhtiö: EMI
Janne Louhivuoren muut julkaisut
| Midnight Pink 1982 | Suomenlahti soi 1983 | Vastuun vapaapäivä 1998 |
Suomenlahti soi on muusikko Janne Louhivuoren toinen sooloalbumi, joka julkaistiin vuonna 1983.
Kappaleet

Kaikki kappaleet säveltänyt ja sanoittanut Janne Louhivuori, ellei toisin mainittu.
Suomenlahti soi – 3.11
Vuonna 2016 – 3.08
Rikas poika – 5.00  (san. Janne Louhivuori & Edu Kettunen)
Ränttä – 2.15
Aika – 3.52
Päät down – 3.58
Allestunk – 2.48
Donaldtown – 2.49
Wimi – 4.06
Suudelmin suljetut kirjeet – 3.52  (säv. Geld & Udell)
Kokoonpano

Janne Louhivuori – kitarat ja laulu
Kassu Halonen – kosketinsoittimet ja taustalaulu
Vesa Aaltonen – rummut ja lyömäsoittimet
Pekka Pohjola – basso
Dan Tigerstedt – puhe 6. kappaleessa ja taustalaulu 8. kappaleessa
Kokoonpano > Muuta

Janne Louhivuori – tuottaja
Dan Tigerstedt – äänittäjä
Aiheesta muualla

Suomenlahti soi discogs.com -sivustolla
Via Campesina

Via Campesina on kansainvälinen maanviljelijöiden liike, johon kuuluu noin 150 järjestöä yli 70 maasta. Liikkeen piiriin kuuluu kaikkiaan noin 200 miljoonaa maanviljelijää Afrikasta, Aasiasta, Euroopasta sekä Pohjois- ja Etelä-Amerikasta. Via Campesina on itsenäinen, poliittisesti ja taloudellisesti riippumaton liike, joka ajaa ruokasuvereniteettia ratkaisuksi maatalouden ekologisiin ja sosiaalisiin ongelmiin. Ruokasuvereniteetti tarkoittaa oikeutta määritellä itsenäisesti kullekin alueelle parhaiten sopivat ruoan tuotannon, jakelun ja kulutuksen tavat huomioiden erilaiset ekologiset, sosio-ekonomiset ja kulttuuriset olosuhteet.
European Coordination Via Campesina ECVC koordinoi Via Campesinan toimintaa Euroopassa. ECVC:n kuuluu 26 jäsenjärjestöä 18 Euroopan maasta. ECVC:n suomalainen jäsenjärjestö on Etelä-Suomen Luonnonmukaisen viljelyn yhdistys ESVY. Pohjoismaisia jäsenjärjestöjä on ESVY:n lisäksi kolme: Frie Bønder-Levende Land Tanskasta, Norsk Bonde-og Smabrukalag Norjasta ja NORDBRUK Ruotsista.
Aiheesta muualla

Liikkeen kotisivut (englanniksi) (ranskaksi) (espanjaksi)
Eurovia (Arkistoitu – Internet Archive) (saksaksi) (englanniksi) (espanjaksi) (ranskaksi) (italiaksi)
Esvy
Veikkausliigan kausi 1998

| Veikkausliigan kausi 1998 |
| --- | --- |
Joukkueiden määrä:  10
Mestari:  FC Haka
Toinen sija:  VPS
Kolmas sija:  PK-35
Pudonneet joukkueet:  FF Jaro, FinnPa
Paras maalintekijä:  Matti Hiukka
Yleisökeskiarvo:  2110
Alempi sarjataso:  Ykkösen kausi 1998
  ← 1997 :  1999 → 
Veikkausliigan kaudella 1998 FC Haka voitti seuran historian kuudennen Suomen-mestaruuden.
Sarjataulukko

| Sijoitus | Joukkue | Pisteet | Ottelut | Voitot | Tasapelit | Häviöt | Maalisuhde |
| --- | --- | --- | --- | --- | --- | --- | --- |
| 1. | FC Haka | 48 | 27 | 13 | 9 | 5 | 46–31 |
| 2. | VPS | 45 | 27 | 12 | 9 | 6 | 42–27 |
| 3. | PK-35 | 44 | 27 | 11 | 11 | 5 | 36–24 |
| 4. | HJK | 38 | 27 | 9 | 11 | 7 | 33–31 |
| 5. | FC Jazz | 35 | 27 | 9 | 8 | 10 | 37–36 |
| 6. | TPS | 34 | 27 | 8 | 10 | 9 | 25–31 |
| 7. | MyPa | 32 | 27 | 8 | 8 | 11 | 35–39 |
| 8. | RoPS | 32 | 27 | 6 | 14 | 7 | 27–31 |
| 9. | FinnPa | 26 | 27 | 5 | 11 | 11 | 37–43 |
| 10. | FF Jaro | 21 | 27 | 4 | 9 | 14 | 25–50 |
Ottelut

| Kotij>  \ Vierasj. | Haka | VPS | PK-35 | HJK | Jazz | TPS | MyPa | RoPS | FinnPa | Jaro |
| --- | --- | --- | --- | --- | --- | --- | --- | --- | --- | --- |
| FC Haka |  | 2–1 | 0–0 3–1 | 2–2 | 2–3 3–2 | 1–0 0–1 | 2–1 4–0 | 4–2 0–0 | 1–1 | 1–1 |
| Vaasan Palloseura | 3–0 1–0 |  | 2–1 | 1–1 | 4–0 0–0 | 0–2 0–0 | 3–2 2–4 | 0–2 4–0 | 3–1 | 3–0 |
| Pallokerho-35 | 5–1 | 1–1 1–1 |  | 0–1 1–1 | 2–2 | 3–1 | 2–0 1–0 | 1–1 | 1–0 1–0 | 1–0 2–1 |
| Helsingin Jalkapalloklubi | 1–1 0–1 | 1–1 3–1 | 0–0 |  | 1–0 | 1–2 | 1–1 0–0 | 2–0 0–2 | 2–4 | 1–1 4–2 |
| FC Jazz | 0–4 | 0–1 | 1–1 4–1 | 2–1 2–1 |  | 0–0 | 1–2 | 2–1 | 5–1 1–0 | 0–0 5–1 |
| Turun Palloseura | 1–2 | 1–2 | 1–1 0–2 | 1–1 0–1 | 1–1 1–0 |  | 2–2 1–0 | 0–0 | 1–0 | 3–0 1–1 |
| Myllykosken Pallo -47 | 0–0 | 0–3 | 0–2 | 1–1 | 1–0 1–3 | 0–1 |  | 2–2 1–1 | 3–0 2–1 | 2–0 3–0 |
| Rovaniemen Palloseura | 1–1 | 2–1 | 1–1 2–1 | 0–1 | 1–1 0–0 | 2–0 3–3 | 0–2 |  | 1–1 0–0 | 0–1 |
| Finnairin Palloilijat | 1–3 2–2 | 2–2 0–0 | 0–0 | 1–2 4–2 | 4–2 | 1–1 2–0 | 2–2 | 1–2 |  | 6–2 |
| FF Jaro | 0–4 1–2 | 0–1 1–1 | 0–3 | 0–1 | 1–0 | 5–0 | 4–3 | 1–1 0–0 | 0–0 2–2 |  |
Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| HJK | 14 | 48 435 | 3460 |
| VPS | 14 | 42 765 | 3055 |
| PK-35 | 14 | 35 937 | 2567 |
| TPS | 14 | 31 474 | 2248 |
| Haka | 14 | 27 569 | 1969 |
| Jazz | 13 | 23 721 | 1825 |
| FinnPa | 13 | 23 454 | 1804 |
| MyPa | 13 | 18 847 | 1450 |
| Jaro | 13 | 17 609 | 1355 |
| RoPS | 13 | 14 988 | 1153 |
| Yhteensä | 135 | 284 799 | 2110 |
Menestys eurokentillä

Mestarien liiga:
HJK pudotti ensimmäisellä karsintakierroksella armenialaisen FC Jerevanin, ja toisella kierroksella ranskalaisen FC Metzin, edeten aina lohkovaiheeseen saakka. Lohkovaiheessa HJK kohtasi kahdesti saksalaisen 1. FC Kaiserslauternin, portugalilaisen SL Benfican ja hollantilaisen PSV Eindhovenin. Yksi voitto, kaksi tasapeliä ja kolme tappiota jättivät HJK:n lohkossa viimeiseksi.
UEFA Cup:
VPS pudotti ensimmäisellä karsintakierroksella färsaarelaisen HB Tórshavnin, mutta toisella kierroksella se hävisi itävaltalaiselle Grazer AK:lle.
FinnPa hävisi ensimmäisellä karsintakierroksella israelilaiselle Hapoel Tel Aviville.
Cup-voittajien cup: (kilpailtiin viimeistä kertaa, tämän jälkeen cup-voittajat ovat saaneet paikan UEFA Cupiin, nykyiseen Eurooppa-liigaan)
FC Haka pudotti karsintakierroksella walesiläisen Bangor City FC:n, mutta hävisi ensimmäisellä kierroksella kreikkalaiselle Panionios FC:lle.
Intertoto Cup:
TPS pudotti ensimmäisellä karsintakierroksella sveitsiläisen FC Sionin, mutta toisella kierroksella se hävisi venäläiselle FK Šinnik Jaroslavlille.
Putoajat ja nousijat

Kaudeksi 1999 sarja päätettiin laajentaa 12 joukkueen kokoiseksi. Sarjajumbo FF Jaro putosi automaattisesti Ykköseen, josta tilalle nousi peräti kolme joukkuetta: FC Lahti, Kotkan TP ja FC Inter.
Yhdeksänneksi sijoittunut FinnPa pelasi kaksiosaisen karsinnan Ykkösessä neljänneksi sijoittunutta TPV:tä vastaan. Tamperelaiset nappasivat vierasmaalisäännön turvin seuraavan kauden sarjapaikan ottelut päätyivät 1-1 ja 2-2 tasapeleihin.
Parhaat maalintekijät
| Sijoitus | Pelaaja | Maa | Joukkue | Maalit |
| --- | --- | --- | --- | --- |
| 1. | Matti Hiukka |  | RoPS | 11 |
| 2. | Oleg Ivanov |  | FC Haka | 10 |
| = | Valeri Popovitš |  | FC Haka | 10 |
| 4. | Sükrü Uzuner |  | FinnPa | 9 |
| = | Kalle Lehtinen |  | PK-35 | 9 |
| 6. | Jukka Ruhanen |  | FC Haka | 8 |
| = | Kimmo Tarkkio |  | VPS | 8 |
Valmentajat

FC Haka: Keith Armstrong
VPS: Hannu Touru
PK-35: Pasi Rautiainen
HJK: Antti Muurinen
FC Jazz: Tapio Raatikainen, Pertti Lundell
TPS: Siegfried Melzig, Seppo Miettinen
MyPa: Juha Malinen
RoPS: Kari Virtanen
FinnPa: Jari-Pekka Keurulainen, Jari Rantanen
FF Jaro: Jan Westerlund
Aiheesta muualla

RSSSF:n tilastot (englanniksi)
Varjosaari – piilossa keskellä Helsinkiä

| Varjosaari – piilossa keskellä Helsinkiä |
| --- | --- |

Kirjailija:  Maarit Verronen
Kuvittaja:  Laura Salama
Kansitaiteilija:  Laura Salama
Kieli:  suomi
Genre:  paikallishistoria
Kustantaja:  Reuna
Julkaistu:  2019
Ulkoasu:  nidottu
Sivumäärä:  135
ISBN:  978-952-355-001-8
Löydä lisää kirjojaKirjallisuuden teemasivulta
Varjosaari – piilossa keskellä Helsinkiä on Maarit Verrosen kirjoittama paikallishistoria-aiheinen tietokirja vuodelta 2019. Kirjassa kerrotaan Helsingin Kulosaaren edustalla sijaitsevan pienen, 1960-luvun lopulta asti asumattomana olleen Varjosaaren historiasta. Kirjan on kuvittanut graafikko Laura Salama. Aiemmin Verronen on kirjoittanut kirjan Sulhanen Lapinniemen viimeinen saari Helsingin kantakaupungin länsipuolella sijaitsevasta, niin ikään 2000-luvulla asumattomasta, pienestä Sulhasen saaresta.
Subversion

| Subversion |
| --- | --- |

Kehityshistoria
Vakaa versio:  1.14.4 (8. lokakuuta 2024)
Kehitystilanne:  Aktiivinen
Tiedot
Ohjelmistotyyppi:  Versionhallinta
Lisenssi:  Apache-lisenssi
Aiheesta muualla
Verkkosivusto
Versiohallinta
Subversion, lyhennettynä usein svn, on versionhallintajärjestelmä. Subversion on julkaistu Apache-lisenssillä, joka on avoimen lähdekoodin lisenssi.
Subversion on kehitetty korvaamaan CVS. CVS:n tavoin Subversion on niin sanottu toisen sukupolven versionhallintajärjestelmä, jonka toiminta pohjautuu keskuspalvelimeen; jollain palvelimella sijaitsee tietovarasto (repository) jota kaikki asiakasohjelmat päivittävät.
Subversion käsittelee versioita atomisesti: joko kaikki muutokset (useampaan hakemistoon ja tiedostoon) hyväksytään versiohallintaan tai ei mitään niistä.
Tietojen versiointi

Subversion tallettaa revisionumeron, joka koskee hakemistopuun tilaa tietyllä hetkellä. Tämä eroaa CVS:stä, joka tallettaa tiedot RCS-tiedostoihin ja siten jokaisella tiedostolla on oma revisionumero.
Subversionissa jokainen muutos muuttaa hakemistopuun revisionumeroa.
Tietojen tallennus

Subversion tukee kahta tapaa tallentaa versiohallinnassa olevat tiedot: Berkeley DB ja FSFS (Flat File System). FSFS on uudempi tapa, joka käyttää tavallisia tiedostoja ja on käytössä oletuksena versiosta 1.2 lähtien.
Palvelin

Subversion-palvelin toimii WebDAV/DeltaV-protokollilla Apache-palvelinohjelman moduulin avulla. Vaihtoehtoisesti svnserven kanssa voi käyttää SSH-tunnelointia.
Kritiikkiä

Subversionia kritisoidaan seuraavasti:
Haarojen tekeminen on helppoa, mutta muutosten yhdistäminen on tuskallista. Subversion ei myöskään itse seuraa mitkä muutokset on yhdistetty.
Ei voi siirtää muutoksia toiselle käyttäjälle viemättä keskuspalvelimen kautta.
Ongelmia käsitellä tiedostojen tai hakemistojen uudelleennimeämisiä.
Verkottoman toiminnan rajoitukset.
Suorituskyky.
Aiheesta muualla

Wikimedia Commonsissa on kuvia tai muita tiedostoja aiheesta .
Subversionin kotisivu
Version Control with Subversion kirja verkossa (englanniksi)
Victory Tilly

Victory Tilly, 2001
Victory Tilly on Ruotsissa vuonna 1995 syntynyt amerikanravuriruuna, joka piti 2000-luvun alussa hallussaan ravurien absoluuttista maailmanennätystä 08,9aly. Victory Tilly juoksi ennätyksensä Meadowlandsin radalla Yhdysvalloissa. Ennätyksen rikkoi vuonna 2004 amerikanravuri Tom Ridge.
Victory Tilly on ansainnut urallaan (9.10.2005 mennessä) 36 047 898 Ruotsin kruunua. Ruuna on juossut 92 lähtöä, joista se on voittanut 66. Victory Tillyn omistaa Stall Kalas, ja sitä valmentaa Stig H. Johansson.
Aiheesta muualla

Kuvia tai muita tiedostoja aiheesta Victory Tilly Wikimedia Commonsissa
Victorytilly.com (Arkistoitu – Internet Archive)
Stihl

| Stihl |
| --- | --- |

Perustettu:  1926
Kotipaikka:  Waiblingen, Saksa
Kotisivu:  www.stihl.fi
Infobox OKVirheellinen NIMI-arvo: 
Stihl on saksalainen moottorisahojen ja muiden käsikäyttöisten työvälineiden valmistaja. Stihl kehittää, valmistaa ja myy käsikäyttöisiä työkaluja yksityis- ja ammattikäyttöön metsätalouteen, maatalouteen, puutarhan- ja maisemanhoitoon, sekä rakennusalalle. Yrityksen pääkonttori on Waiblingenissä, Saksassa, Baden-Württembergin osavaltiossa lähellä Stuttgartia.
Stihlin perusti vuonna 1926 Andreas Stihl, joka oli tärkeä innovoija, kun ensimmäisiä moottorisahoja laitettiin tuotantoon. Stihl väittää olevansa maailman myydyin moottorisahamerkki ja ainoa moottorisahavalmistaja, joka valmistaa omat moottorisahan ketjut ja terälevyt. Andreas Stihl AG on Andreas Stihlin jälkeläisten omistama yksityinen yritys ja se operoi globaalisti yli 160 maassa.
Yrityksen historia

1926 Andreas Stihl perustaa insinööritoimiston, josta myöhemmin kehittyy Stihl.
1927 Yritys palkkaa ensimmäiset työntekijät.
1928 yhtiö rekisteröi Stihl-tuotemerkin.
1929 yritys kehittää ensimmäisen polttomoottorilla toimivan moottorisahan puunkaatoon. Saha on kahden hengen operoitava saha.
1930 Stihl valmistaa ensimmäisen yhden henkilön operoitavan moottorisahansa.
1932 Stihl patentoi ensimmäisen teräketjunsa.
1940-luvulla Stihl toimittaa toisen maailmansodan aikaan monien muiden saksalaisten yritysten tavoin tuotteitaan Saksan armeijalle.
1944 Cannstatissa oleva tehdas vaurioituu pahoin pommituksissa. Koko tuotanto siirretään tästä syystä Neustadtiin (nykyisin Waiblingen).
1950-luvulla Stihlin moottorisahojen muotoilu kehittyy ja sahat alkavat muistuttaa enemmän nykypäivän sahamalleja.
1957 Stihl tuo markkinoille ensimmäisen raivaussahan.
1959 Andreas Stihl luovuttaa yhtiön johtamisen perheyhtiön seuraavalle sukupolvelle.
1964 Stihl lisää sahoihinsa tärinänvaimennuksen, joka poistaa “valkosormisyndroomana” tunnetun sairauden pitkäaikaisilta moottorisahan käyttäjiltä.
1971 Stihl lisää moottorisahoihinsa kaasuvivun lukon, joka estää moottorisahan teräketjua liikkumasta itsestään. Samana vuonna sahojen väritys vaihdetaan nykypäivänäkin tunnettuun oranssiin ja vaaleanharmaaseen.
1972 moottorisahoihin lisätään takapotkuvaaran takia ketjun pikapysäytysvipu.
1974 Stihl tuo markkinoille ensimmäisen ei-ammattilaisille suunnatun sahamallin Stihl 015:n. Samana vuonna yritys alkaa valmistamaan sahojaan Sveitsissä ja avaa toimintansa USA:ssa.
1980-luvulla Stihl tuo markkinoille lehtipuhaltimet, monitoimikahvat raivaussahoihin sekä uuden sukupolven moottorisahat, joihin vuosikymmenen lopulla lisätään kaksitahtimoottorin katalysaattorit ensimmäisenä maailmassa.
1990 Stihl harrastajaluokan sahoissa on lähes kaikki samat ominaisuudet, tärinänvaimennus, teräketjun pikapysäytys, automaattinen teräketjun voitelu, sähköinen sytytysjärjestelmä, teräketjun sivukiristys, kuin ammattiluokan sahoissa.
1992 Stihl hallitsee 100% Itävaltalaisen puutarhatyökaluja valmistavan VIKINGin osakekannasta. Samana vuonna yhtiön johtoon tulee perheyrityksen 3. sukupolvi, kun Hans Peter Stihlin poika Nikolas Stihl liittyy yritykseen.
1993 yhtiö laajentaa tuotevalikoimaansa painepesureihin ja märkä-kuivaimureihin.
1998 yhtiö lisää moottorisahoihin toiminnon. jolla bensatankin korkit voi avata ja sulkea ilman työkaluja.
2000 Stihl tuo markkinoille heidän ensimmäisen pelastusmottorisahan.
2002 Stihl tuo markkinoille ensimmäistä kertaa nelitahtimoottorilla toimivat moottorisahat.
2003 moottori- ja raivaussahoihin lisätään ErgoStart-käynnistysjärjestelmä.
2008 Stihl ostaa kaasuttimia valmistavan japanilaisen Zama-yhtiön.
2009 Stihl valmistaa ensimmäiset akkukäyttöiset leikkurit.
2011 Stihl lisää sähköisen M-tronic -moottorinohjausjärjestelmän raivaussahoihinsa. Sama toiminto tulee moottorisahoihin vuonna 2016.
2015 Suomen tytäryhtiö, Andreas Stihl Oy, perustetaan.
2019 Viking-tuotteet muuttuvat Stihl brändin alle.
Stihl tytäryhtiö Suomessa

Andreas Stihl aloitti toimintansa omana tytäryhtiönään Suomessa vuoden 2015 alussa. Varasto ja myyntikonttori sijaitsevat Vantaalla. Paikallisia STIHL Jälleenmyyjiä on ympäri Suomen n. 230 kpl.
Vuonna 2021 Suomen tytäryhtiö työllisti 14 henkeä ja sen liikevaihto oli 28,9 miljoonaa euroa ja tulos 1,49 miljoonaa euroa.
Moottorisahat

Stihl sanoo myyvänsä eniten moottorisahoja maailmassa. Useimmat näistä ovat polttomoottorilla toimivia moottorisahoja. Viime vuosina yritys on laajentanut myös akku- ja sähkökäyttöisiin sahoihin. Stihl väittää valmistavansa ainoana moottorisahavalmistajana itse omat teräketjut ja moottorisahan laipat. STIHL väittää olevansa ainoa moottorisahavalmistaja, jolla on ylimääräinen ketjujarrujärjestelmä, joka aktivoituu heti kun käyttäjän ote irtoaa takakahvasta. Alla taulukossa on listattu Stihl-moottorisahojen ominaisuuksia lyhenteineen. Lyhenteitä käytetään mallinumeron edessä ja perässä selittämään minkälainen saha on kyseessä ja mitä ominaisuuksia se sisältää.
Puutarhatyökalut

Metsätyövälineiden lisäksi Stihl valmistaa puutarhakoneita ja -työkaluja. Puutarhakoneiden valikoima sisältää ruohotrimmerit, robottiruohonleikkurit, pensasleikkurit, lehtipuhaltimet, ruohonleikkurit, puutarhahakkurit ja painepesurit.
Tuotekuvia

Stihl MS 170
Stihl FS 55
Stihl Contra
Aiheesta muualla

Virallinen sivusto